see oleks muidugi kena lähenemine, aga meiesuguste kärsitute neuroteadlaste jaoks oleks ilmselt mõttekam uurida eelmise posituse kommentaaride all tekkinud ideestikku kasutades ja edasi arendades. esiteks võiks näiteks teha lihtsa katse,  kus ühes tingimuses on ainult pallike ja teises lisaks ka sügavusinfo - mis oleks nende vahe EEG või MEGga mõõtes? veelgi huvitavam - millal see vastav vahe tekiks? MEG ja moodsate kausaalsusmõõtude abil oleks isegi võimalik näidata tagasisidestuse ajastust ja mõju vastavale teadvuseefektile.